Legal Document

Category: 4

Text:
55. ΝΟΜΟΘΕΤ. ΔΙΑΤΑΓΜΑ υπ' αριθ. 1289 της 27 Νοεμ./1 Δεκ. 1972 (ΦΕΚ Α' 214) Περί προσωρινής προσλήψεως υπό του Τ.Σ.Α.Υ. μηχανικών, εργοδηγών και επιστατών επί συμβάσει ιδιωτικού δικαίου, προς αντιμετώπισιν εκτάκτων και επειγουσών αναγκών αυτού. Άρθρ.1.-Προς αντιμετώπισιν εκτάκτων και επειγουσών αναγκών του Ταμείου Συντάξεως και Αυτασφαλίσεως Υγειονομικών, (Τ.Σ.Α.Υ), συνισταμένων εις την παρακολούθησιν, επίβλεψιν και αξιοποίησιν εν γένει της ακινήτου περιουσίας αυτού, επιτρέπεται η πρόσληψις, επί συμβάσει ιδιωτικού δικαίου, μέχρι της 31ης Δεκ. 1975 του κάτωθι τεχνικού προσωπικού: α)Ενός πολιτικού μηχανικού και ενός μηχανολόγου - ηλεκτρολόγου, ή ηλεκτρολόγου ή μηχανολόγου, και β)Ενός εργοδηγού ειδικότητος δομικών έργων ή οικοδόμου, ενός εργοδηγού ειδικότητος μηχανολόγου ή μηχανουργικών εγκαταστάσεων και δύο επιστατών. (Αντί της σελ. 696,11(α) Σελ. 696,11(β) Τεύχος 486 - Σελ. 141 79 Καταστατικοί Νόμοι-Τ.Σ.Α.Υ. 34.Η.α.54-55 Άρθρ.2.-Τα καθήκοντα των κατά τας διατάξεις του προηγουμένου άρθρου προσλαμβανομένων, ως και πάσα αναγκαία συναφής λεπτομέρεια, ορίζονται δι' αποφάσεως του Διοικητικού Συμβουλίου του Τ.Σ.Α.Υ., εγκρινομένης υπό του Υπουργού Κοινωνικών Υπηρεσιών. Άρθρ.3.-1.Αι κατά τας διατάξεις του άρθρ. 1 προσλήψεις, ενεργούνται δι' αποφάσεως του Διοικητικού Συμβουλίου του Τ.Σ.Α.Υ., μετά προηγουμένην πρόσκλησιν των ενδιαφερομένων, δια δημοσιεύσεως εις 2 ημερησίας εφημερίδας, προς υποβολήν εντός 30 ημερών, αιτήσεων μετά σχετικών πιστοποιητικών περί της επαγγελματικής των σταδιοδρομίας ή υπευθύνων περί ταύτης βεβαιώσεων κατά τας διατάξεις του Ν.Δ. 105/1969. 2.Οι προσλαμβανόμενοι συμφώνως προς το στοιχ. α' της παρ. 1 του άρθρ. 1 του παρόντος δέον, όπως τυγχάνουν διπλωματούχοι του Εθνικού Μετσοβίου Πολυτεχνείου ή άλλης ισοτίμου ημεδαπής ή αλλοδαπής Σχολής και κέκτηνται άδειαν ασκήσεως επαγγέλματος και ανάλογον πείραν, οι δε προσλαμβανόμενοι συμφώνως προς το στοιχ. β' της παρ. 1 του αυτού ως άνω άρθρου δέον να τυγχάνουν πτυχιούχοι τον οικείων Τεχνικών Σχολών μετ' αναλόγου πείρας ή εμπειροτέχναι. Άπαντες οι ανωτέρω δέον να πληρούν τας προϋποθέσεις των άρθρ. 14, 17 και 18 του Νόμ. 1811/51 "περί Κώδικος καταστάσεως των δημοσίων διοικητικών υπαλλήλων". 3.Ο έλεγχος των τυπικών και ουσιαστικών προσόντων των προσληπτέων, ως και η γνωμάτευσις περί των καταλληλοτέρων, ενεργείται υπό της παρά τω Τ.Σ.Α.Υ. λειτουργούσης Τεχνικής Επιτροπής. Άρθρ.4.-1.Η σύμβασις μισθώσεως εργασίας λύεται αυτοδικαίως λήξαν του χρόνου, δι' ον συνωμολογήθη και εν πάση περιπτώσει την 31ην Δεκ. 1975. Δύναται επίσης να λυθή δια καταγγελίας οποτεδήποτε κατόπιν αποφάσεως του Διοικητικού Συμβουλίου του Τ.Σ.Α.Υ. μετά πρότασιν της ως άνω αναφερομένης Τεχνικής Επιτροπής, εάν οι εκμισθωταί ήθελον παραμελήσει την εκτέλεσιν των καθηκόντων των ή ήθελε διαπιστωθή ανεπάρκεια ή ακαταλληλότης των, δια την εκτέλεσιν των καθηκόντων των, ή αποχή εκ της εργασίας, οφειλομένη εις ασθένειαν προσηκόντως αποδεδειγμένην, διαρκείας πλέον των δύο μηνών. 2.Εις τας περιπτώσεις λύσεως της συμβατικής σχέσεως κατά την προηγουμένην παράγραφον ουδεμιάς αποζημιώσεως οιασδήποτε φύσεως δικαιούνται οι απολυόμενοι. Άρθρ.5.-Εις τους μετακινουμένους εκτός έδρας, κατόπιν αποφάσεως του Διοικητικού Συμβουλίου, προς εκτέλεσιν υπηρεσίας μηχανικούς, καταβάλλονται οδοιπορικά έξοδα και ημερησία αποζημίωσις συμφώνως προς τα οριζόμενα εις την υπ' αριθ. 21091/2990/3.8.1946 κοινήν απόφασιν των Υπουργών Οικονομικών και Εθνικής Οικονομίας (τόμ. 15 σελ. 135). Σελ. 696,12(β) Τεύχος 486 - Σελ. 142 Άρθρ.6.Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως.